লেখাটি আবার পড়লাম। বুদ্ধদেব বসুর ভাষায় বলা যায়, 'কী ভালো আমার লাগলো' এই লেখা, 'কেমন ক'রে বলি'! যতবারই পড়ি, নতুন মনে হয় -- প্রাণের উত্তাপ দিয়ে লেখা তথ্যময় এ-বিবরণী ফসিলেও ফুল ফোটাতে পারে। যেমন গবেষণা, তেমনি স্ত্রীর প্রতিও কতটুকু নিষ্ঠা আর মমতা ছিল ব'লেই না এমার আশঙ্কাদীর্ণ চিঠির নীচে লিখেছিলেন ডারউইন : When I am dead, know how many times I have kissed and cried over this. ডারউইনের অকালমৃতা কন্যা অ্যানির জন্যও মনখারাপ হতে থাকে, যে ছিল পিতার 'স্যান্ডওয়াক'-এর কৌতূহলী সঙ [..]